ไฟแนนว์ทูเดย์
...เป็นอีกหนึ่งตัวอย่างที่สะท้อนว่า การอัดฉีดทางการคลังไม่สามารถตอบโจทย์ปัญหาเศรษฐกิจได้เบ็ดเสร็จ และการพุ่งทะยานของตลาดหุ้นก็ไม่ได้ช่วยให้ประเทศไปรอด เมื่อ &#8220;ญี่ปุ่น&#8221; กลับมาเป็นประเทศแรกที่เผชิญภาวะถดถอย (Recession) หรือเศรษฐกิจหดตัวติดต่อกัน 2 ไตรมาส เพราะเงินที่ทุ่มอัดฉีดไปดันไปจมกับตลาดทุนและบริษัทจดทะเบียน แต่ตกไปไม่ถึงภาคเศรษฐกิจที่แท้จริง เพราะทั้งผู้บริโภคและภาคธุรกิจกลัวภาษีการขายสินค้าและบริการ (Sales Tax) จนไม่ยอมใช้เงิน
19 พ.ย. 2557

...เป็นอีกหนึ่งตัวอย่างที่สะท้อนว่า การอัดฉีดทางการคลังไม่สามารถตอบโจทย์ปัญหาเศรษฐกิจได้เบ็ดเสร็จ และการพุ่งทะยานของตลาดหุ้นก็ไม่ได้ช่วยให้ประเทศไปรอด เมื่อ “ญี่ปุ่น” กลับมาเป็นประเทศแรกที่เผชิญภาวะถดถอย (Recession) หรือเศรษฐกิจหดตัวติดต่อกัน 2 ไตรมาส เพราะเงินที่ทุ่มอัดฉีดไปดันไปจมกับตลาดทุนและบริษัทจดทะเบียน แต่ตกไปไม่ถึงภาคเศรษฐกิจที่แท้จริง เพราะทั้งผู้บริโภคและภาคธุรกิจกลัวภาษีการขายสินค้าและบริการ (Sales Tax) จนไม่ยอมใช้เงิน 
ทำเอาประเทศอื่นๆ ที่อยากกระตุ้นเศรษฐกิจเหมือนกันต้องดูเป็นตัวอย่างว่าจะอัดนโยบายการคลังหรือนโยบายการเงินไปทั้งที จะเสียของไปเหมือนกันหรือไม่ 
...เจ้าสัวท่านอื่นๆ อาจเลือกที่จะฉลองอายุครบ 6 รอบ หรือแซยิด 72 ปี อย่างยิ่งใหญ่ให้สมฐานะ แต่สำหรับ ชัย โสภณพนิช ประธานกรรมการ บริษัท กรุงเทพประกันภัย ที่กำลังจะครบรอบวันคล้ายวันเกิดในวันที่ 21 พ.ย.นี้ กลับเลือกที่จะฉลองแบบเรียบง่ายด้วยการปฏิบัติธรรมให้กับตัวเอง โดยการถือศีล 8 ตลอดทั้งเดือน พ.ย. แถมต้นปีหน้าเจ้าสัวชัย ยังเตรียมแสวงบุญตามรอยพระพุทธเจ้าที่ประเทศอินเดียอีก 
มิน่า...ใจบุญสุนทานอย่างนี้ กิจการถึงได้เจริญรุ่งเรือง
...ใครที่ยังคิดไม่ออกว่าสิ้นปี 2557 นี้ จะเอาเงินเหลือเก็บ เหลือกิน เหลือใช้ไปทำอะไร จะเล่นหุ้น ซื้อทอง หรือกองทุนดี แนะนำให้ไปงาน “SET in the City” งานมหกรรมด้านการลงทุนที่ใหญ่ที่สุดประจำปี ที่จะมีขึ้นในวันพรุ่งนี้ 2023 พ.ย. หรือ 4 วัน ไปจนถึงวันอาทิตย์ ที่รอยัล พารากอน ฮอลล์ ชั้น 5 สยามพารากอน 
งานนี้นักลงทุนต้องไปฟังทิศทางปีหน้า 2558 เศรษฐกิจโลกจะยิ่งผันผวนจริงหรือไม่ แล้วจะส่งผลอย่างไรต่อการลงทุน ส่วนมือใหม่ไม่มีความรู้ยิ่งต้องไปเปิดโลกกันใหญ่ งานนี้มีพร้อมสำหรับมือใหม่ที่อยากเริ่มเปิดพอร์ต โดยให้รู้จักตัวเองพร้อมประเมินความเสี่ยงก่อนลงทุนด้วย